CELEX: 32018D0828(01)
Language: lv
Date: 2018-08-22 00:00:00
Title: Komisijas Īstenošanas lēmums (2018. gada 22. augusts) par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē (“Monzinger Niederberg” (ACVN))

28.8.2018   
               
               
                  LV
               
               
                  Eiropas Savienības Oficiālais Vēstnesis
               
               
                  C 302/6
               
            
         KOMISIJAS ĪSTENOŠANAS LĒMUMS
         (2018. gada 22. augusts)
         par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē
         (“Monzinger Niederberg” (ACVN))
         (2018/C 302/09)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,
         tā kā:
         
                     (1)
                  
                  
                     Vācija saskaņā ar Regulas (ES) Nr. 1308/2013 II daļas II sadaļas I nodaļas 2. iedaļu ir iesniegusi pieteikumu par nosaukuma “Monzinger Niederberg” aizsardzību.
                  
               
                     (2)
                  
                  
                     Komisija minēto pieteikumu ir pārbaudījusi saskaņā ar Regulas (ES) Nr. 1308/2013 97. panta 2. punktu un secinājusi, ka minētās regulas 93.–96. pantā, 97. panta 1. punktā, 100., 101. un 102. pantā norādītie nosacījumi ir izpildīti.
                  
               
                     (3)
                  
                  
                     Lai dotu iespēju iesniegt iebildumu paziņojumus saskaņā ar Regulas (ES) Nr. 1308/2013 98. pantu, Eiropas Savienības Oficiālajā Vēstnesī būtu jāpublicē tās pašas regulas 94. panta 1. punkta d) apakšpunktā minētais vienotais dokuments un atsauce uz iepriekšējās valsts procedūras gaitā publicēto produkta specifikāciju, kura tikusi iesniegta, lai izskatītu pieteikumu par nosaukuma “Monzinger Niederberg” aizsardzību,
                  
               IR NOLĒMUSI ŠĀDI.
         
            Vienīgais pants
            Vienotais dokuments, kas sagatavots saskaņā ar Regulas (ES) Nr. 1308/2013 94. panta 1. punkta d) apakšpunktu, un atsauce uz produkta specifikācijas publikāciju attiecībā uz nosaukumu “Monzinger Niederberg” (ACVN) ir pievienoti šā lēmuma pielikumā.
            Saskaņā ar Regulas (ES) Nr. 1308/2013 98. pantu šā lēmuma publikācija Eiropas Savienības Oficiālajā Vēstnesī dod tiesības divu mēnešu laikā pēc publicēšanas izteikt iebildumus pret šā panta pirmajā daļā norādītā nosaukuma aizsardzību.
         
         
            Briselē, 2018. gada 22. augustā
            
               
                  Komisijas vārdā –
               
               
                  Komisijas loceklis
               
               Pierre MOSCOVICI
            
         
         
            (1)  OV L 347, 20.12.2013., 671. lpp.
         
      
      
         
            PIELIKUMS
            
               “MONZINGER NIEDERBERG”
            
            
               PDO-DE-02363
            
            
               Piemērošanas diena: 29.6.2017.
            
            VIENOTS DOKUMENTS
            1.   Reģistrētais nosaukums
            
            “Monzinger Niederberg”
            2.   Ģeogrāfiskās izcelsmes norādes veids
            
            ACVN – aizsargāts cilmes vietas nosaukums
            3.   Vīnkopības produktu kategorijas
            
            
                     
                        1.
                     
                     
                        Vīns
                     
                  4.   Vīna (vīnu) apraksts
            
            “Monzinger Niederberg” labā reputācija ir saistīta ar “Riesling” šķirnes vīnogām, kurām šajā neparastajā zemē ir lieliski piemēroti augšanas apstākļi. Tāpēc ar šo ACVN ir atļauts apzīmēt tikai “Weißer Riesling” šķirnes vīnogas. Vīnogas novāc, kad tās sasniegušas vismaz “Spätlese” misai atbilstīgu svaru. No tām iegūst vienīgi baltvīnus; tiem nepiemīt duļķainība.
            
               Kvalitatīvs vīns
            
            “Monzinger Niederberg” kvalitatīvie vīni vienmēr ir eleganti, ar izsmalcinātām ābolu un citrusaugļu aromāta niansēm, ar labi izteiktu minerāliskumu un vienmēr sausu garšu.
            Šo augstas kvalitātes vīnu krāsa ir no bāli dzeltenzaļas līdz salmu dzeltenai.
            Turpmāk norādītie analītiskie parametri, kas jānosaka ar fizikālu un ķīmisku analīzi saskaņā ar attiecīgajiem ES tiesību aktiem, ir saistošas vērtības, kurām vīniem jāatbilst, lai attiecībā uz tiem varētu izmantot šo apzīmējumu.
            Misas minimālais svars: 78 °Oe
            Maksimālais atlikumcukuru saturs ir 25 g/l ar nosacījumu, ka kopējais skābums, kas izteikts vīnskābes gramos uz litru, ir vismaz 7,2 g/l. Ja tas ir mazāks par 7,2 g/l, maksimālais atlikumcukuru saturs ir 18 g/l.
            Vispārīgās analītiskās īpašības
            
                        Spirta maksimālā kopējā koncentrācija (tilp. %):
                     
                     
                        15
                     
                  
                        Spirta maksimālā faktiskā koncentrācija (tilp. %):
                     
                     
                        11
                     
                  
                        Minimālais kopējais skābums:
                     
                     
                        5,5  g/l (izteikts vīnskābē)
                     
                  
                        Maksimālais gaistošais skābums (miliekvivalentos litrā):
                     
                     
                         
                     
                  
                        Maksimālais kopējais sēra dioksīda saturs (mg/l):
                     
                     
                         
                     
                  Attiecībā uz analītiskajām īpašībām, par kurām skaitliski rādītāji nav doti, piemēro Vācijas Vīna likuma noteikumus un attiecīgos ES tiesību aktus.
            
               Vīns ar īpašo apzīmējumu “Kabinett”
            
            “Kabinett” vīni vienmēr ir eleganti vīni ar izsmalcinātām ābolu un citrusaugļu aromāta niansēm, ar labi izteiktu minerāliskumu un tikko jaušamu saldenumu.
            Vīniem ar īpašo apzīmējumu “Kabinett” piemītošie krāsas toņi var būt no bāli dzeltenzaļiem līdz salmu dzelteniem.
            Turpmāk norādītie analītiskie parametri, kas jānosaka ar fizikālu un ķīmisku analīzi saskaņā ar attiecīgajiem ES tiesību aktiem, ir saistošas vērtības, kurām vīniem jāatbilst, lai attiecībā uz tiem varētu izmantot šo apzīmējumu.
            Misas minimālais svars: 78 °Oe
            Atlikumcukuru saturs vismaz 25 g/l
            Vispārīgās analītiskās īpašības
            
                        Spirta maksimālā kopējā koncentrācija (tilp. %):
                     
                     
                         
                     
                  
                        Spirta minimālā faktiskā koncentrācija (tilp. %):
                     
                     
                        7
                     
                  
                        Minimālais kopējais skābums:
                     
                     
                        5,5  g/l (izteikts vīnskābē)
                     
                  
                        Maksimālais gaistošais skābums (miliekvivalentos litrā):
                     
                     
                         
                     
                  
                        Maksimālais kopējais sēra dioksīda saturs (mg/l):
                     
                     
                         
                     
                  Attiecībā uz analītiskajām īpašībām, par kurām skaitliski rādītāji nav doti, piemēro Vācijas Vīna likuma noteikumus un attiecīgos ES tiesību aktus.
            
               Vīns ar īpašo apzīmējumu “Spätlese”
            
            “Spätlese” vīni vienmēr ir eleganti vīni. Tiem ir izsmalcināts ābolu un citrusaugļu aromāts, labi izteikts minerāliskums, bet saldenuma pakāpe – dažāda.
            Vīniem ar īpašo apzīmējumu “Spätlese” piemītošie krāsas toņi var būt no bāli dzeltenzaļiem līdz salmu dzelteniem.
            Turpmāk norādītie analītiskie parametri, kas jānosaka ar fizikālu un ķīmisku analīzi saskaņā ar attiecīgajiem ES tiesību aktiem, ir saistošas vērtības, kurām vīniem jāatbilst, lai attiecībā uz tiem varētu izmantot šo apzīmējumu.
            Misas minimālais svars: 78 °Oe
            Atlikumcukuru saturs vismaz 40 g/l
            Vispārīgās analītiskās īpašības
            
                        Spirta maksimālā kopējā koncentrācija (tilp. %):
                     
                     
                         
                     
                  
                        Spirta minimālā faktiskā koncentrācija (tilp. %):
                     
                     
                        7
                     
                  
                        Minimālais kopējais skābums:
                     
                     
                        5,5  g/l (izteikts vīnskābē)
                     
                  
                        Maksimālais gaistošais skābums (miliekvivalentos litrā):
                     
                     
                         
                     
                  
                        Maksimālais kopējais sēra dioksīda saturs (mg/l):
                     
                     
                         
                     
                  Attiecībā uz analītiskajām īpašībām, par kurām skaitliski rādītāji nav doti, piemēro Vācijas Vīna likuma noteikumus un attiecīgos ES tiesību aktus.
            
               Vīns ar īpašo apzīmējumu “Auslese”
            
            Vīniem īpašo apzīmējumu “Auslese” ir stipri izteikts saldenums, un tos skārusi Botrytis cinerea ierosinātā pelēkā puve, kuras ietekme šajā gadījumā ir vēlama un izpaužas kā medum un rozīnēm raksturīgas aromāta nianses.
            Vīniem ar īpašo apzīmējumu “Auslese” piemītošie krāsas toņi var būt diapazonā no salmu dzeltena līdz zeltainam.
            Turpmāk norādītie analītiskie parametri, kas jānosaka ar fizikālu un ķīmisku analīzi saskaņā ar attiecīgajiem ES tiesību aktiem, ir saistošas vērtības, kurām vīniem jāatbilst, lai attiecībā uz tiem varētu izmantot šo apzīmējumu.
            Misas minimālais svars: 85 °Oe
            Atlikumcukuru saturs vismaz 60 g/l
            Vispārīgās analītiskās īpašības
            
                        Spirta maksimālā kopējā koncentrācija (tilp. %):
                     
                     
                         
                     
                  
                        Spirta minimālā faktiskā koncentrācija (tilp. %):
                     
                     
                        7
                     
                  
                        Minimālais kopējais skābums:
                     
                     
                        5,5  g/l (izteikts vīnskābē)
                     
                  
                        Maksimālais gaistošais skābums (miliekvivalentos litrā):
                     
                     
                         
                     
                  
                        Maksimālais kopējais sēra dioksīda saturs (mg/l):
                     
                     
                         
                     
                  Attiecībā uz analītiskajām īpašībām, par kurām skaitliski rādītāji nav doti, piemēro Vācijas Vīna likuma noteikumus un attiecīgos ES tiesību aktus.
            
               Vīns ar īpašo apzīmējumu “Beerenauslese”
            
            Vīniem ar īpašo apzīmējumu “Beerenauslese” ir stipri izteikts saldenums, un tos skārusi Botrytis cinerea ierosinātā pelēkā puve, kuras ietekme šajā gadījumā ir vēlama un izpaužas kā medum un rozīnēm raksturīgas aromāta nianses.
            Vīniem ar īpašo apzīmējumu “Beerenauslese” piemītošie krāsas toņi var būt diapazonā no salmu dzeltena līdz intensīvi zeltainam.
            Turpmāk norādītie analītiskie parametri, kas jānosaka ar fizikālu un ķīmisku analīzi saskaņā ar attiecīgajiem ES tiesību aktiem, ir saistošas vērtības, kurām vīniem jāatbilst, lai attiecībā uz tiem varētu izmantot šo apzīmējumu.
            Misas minimālais svars: 120 °Oe
            Atlikumcukuru saturs vismaz 90 g/l
            Vispārīgās analītiskās īpašības
            
                        Spirta maksimālā kopējā koncentrācija (tilp. %):
                     
                     
                         
                     
                  
                        Spirta minimālā faktiskā koncentrācija (tilp. %):
                     
                     
                        5,5 
                     
                  
                        Minimālais kopējais skābums:
                     
                     
                        5,5  g/l (izteikts vīnskābē)
                     
                  
                        Maksimālais gaistošais skābums (miliekvivalentos litrā):
                     
                     
                         
                     
                  
                        Maksimālais kopējais sēra dioksīda saturs (mg/l):
                     
                     
                         
                     
                  Attiecībā uz analītiskajām īpašībām, par kurām skaitliski rādītāji nav doti, piemēro Vācijas Vīna likuma noteikumus un attiecīgos ES tiesību aktus.
            
               Vīns ar īpašo apzīmējumu “Eiswein”
            
            “Eiswein” vīni savukārt izceļas ar skaidri izteiktām augļainuma notīm, un tie ne mazākā mērā neliecina par Botrytis ietekmi. Šie vīni ir ļoti saldi, un tiem piemīt ass skābenums.
            Vīniem ar īpašo apzīmējumu “Eiswein” piemītošie krāsas toņi var būt diapazonā no zeltaindzelteniem līdz intensīvi zeltainiem.
            Turpmāk norādītie analītiskie parametri, kas jānosaka ar fizikālu un ķīmisku analīzi saskaņā ar attiecīgajiem ES tiesību aktiem, ir saistošas vērtības, kurām vīniem jāatbilst, lai attiecībā uz tiem varētu izmantot šo apzīmējumu.
            Misas minimālais svars: 120 °Oe
            Atlikumcukuru saturs vismaz 90 g/l
            Vispārīgās analītiskās īpašības
            
                        Spirta maksimālā kopējā koncentrācija (tilp. %):
                     
                     
                         
                     
                  
                        Spirta minimālā faktiskā koncentrācija (tilp. %):
                     
                     
                        5,5 
                     
                  
                        Minimālais kopējais skābums:
                     
                     
                        5,5  g/l (izteikts vīnskābē)
                     
                  
                        Maksimālais gaistošais skābums (miliekvivalentos litrā):
                     
                     
                         
                     
                  
                        Maksimālais kopējais sēra dioksīda saturs (mg/l):
                     
                     
                         
                     
                  Attiecībā uz analītiskajām īpašībām, par kurām skaitliski rādītāji nav doti, piemēro Vācijas Vīna likuma noteikumus un attiecīgos ES tiesību aktus.
            
               Vīns ar īpašo apzīmējumu “Trockenbeerenauslese”
            
            Vīni ar īpašo apzīmējumu “Trockenbeerenauslese” ir izteikti saldi, un tiem piemīt medus un rozīņu aromāta nianses, kas liecina par būtisku Botrytis cinerea (pelēkās puves) ietekmi, kuras rezultātā vīnogas sažūst līdzīgi rozīnēm.
            Vīniem ar īpašo apzīmējumu “Trockenbeerenauslese” piemītošie krāsas toņi var būt diapazonā no zeltaini dzelteniem līdz intensīvi zeltainiem.
            Turpmāk norādītie analītiskie parametri, kas jānosaka ar fizikālu un ķīmisku analīzi saskaņā ar attiecīgajiem ES tiesību aktiem, ir saistošas vērtības, kurām vīniem jāatbilst, lai attiecībā uz tiem varētu izmantot šo apzīmējumu.
            Misas minimālais svars: 150 °Oe
            Atlikumcukuru saturs vismaz 120 g/l
            Vispārīgās analītiskās īpašības
            
                        Spirta maksimālā kopējā koncentrācija (tilp. %):
                     
                     
                         
                     
                  
                        Spirta minimālā faktiskā koncentrācija (tilp. %):
                     
                     
                        5,5 
                     
                  
                        Minimālais kopējais skābums:
                     
                     
                        5,5  g/l (izteikts vīnskābē)
                     
                  
                        Maksimālais gaistošais skābums (miliekvivalentos litrā):
                     
                     
                         
                     
                  
                        Maksimālais kopējais sēra dioksīda saturs (mg/l):
                     
                     
                         
                     
                  Attiecībā uz analītiskajām īpašībām, par kurām skaitliski rādītāji nav doti, piemēro Vācijas Vīna likuma noteikumus un attiecīgos ES tiesību aktus.
            5.   Vīndarības metodes
            
            a)   Galvenās vīndarības metodes
            
            Kvalitatīvie vīni un visi vīni ar īpašiem apzīmējumiem
            Īpašā vīndarības metode
            Vīniem ir jābūt izturētiem pārsvarā inerta (produkta garšu nemainoša) materiāla tilpnēs. Klasiskās ozolkoka mucas ir atļauts izmantot, ja vien tā rezultātā iegūto koksnes aromātu vīnā vai nu nevar samanīt, vai tas piedot tikai mazizteiktu garšu. Koksnes aromāta nianses, kas liecina par jaunu, nelielu maza tilpuma (par 600 litriem mazāku) mucu izmantošanu, nav pieļaujamas.
            Spirta satura daļēja samazināšana, koncentrēšana un ozola šķeldas izmantošana nav atļauta.
            b)   Maksimālās ražas
            
            Kvalitatīvie vīni un visi vīni ar īpašiem apzīmējumiem
            75 hektolitri no hektāra
            6.   Noteiktais apgabals
            
            “Monzinger Niederberg” ir tradicionāli vīnkopības apgabali Moncingenes (Monzingen) vīnogu audzēšanas kopienā; tie atrodas uz dienvidu vērsuma nogāzes starp Moncingenes pilsētu un B 41 ceļa galu virzienā uz Nusbaumu (Nussbaum). Tajos neietilpst apgabali uz dienvidiem no B 41, kā arī samērā līdzenās platības (nogāžu slīpums < 15 %), kas atrodas plakankalnē.
            Ar ACVN “Monzinger Niederberg” apzīmētā produkta iegūšanai audzējamajai izejvielai atvēlētās platības kopā aizņem 27,5543 ha.
            7.   Galvenās vīna vīnogu šķirnes
            
            “Weißer Riesling” – “Riesling”, “Riesling renano”, “Rheinriesling”, “Klingelberger”
            8.   Saiknes vai saikņu apraksts
            
            
               “Monzinger Niederberg” – kvalitatīvi vīni un visi vīni ar īpašajiem apzīmējumiem
            
            
                     
                        1.
                     
                     
                        Geoloģiskie faktori. Augsne šajā zemē ir nogulumiežu augsne, kas veidojusies no Waderner Schichten formācijas – konglomerāta, kurš apgabalā izgulsnējies aptuveni pirms 280 miljoniem gadu. Tas sastopams tikai Nāes (Nahe) ielejā un Zārzemē (Saarland), taču arī Nāes ielejā ir tikai dažas vietas, kurās Waderner Schichten ir izlauzies uz āru un būtiski ietekmē gan augsni, gan “Monzinger Niederberg” produkciju. Waderner Schichten formācija veidojusies galvenokārt no slānekļa un kvarcīta, bet tajā ietilpst arī dzīslu kvarcs. Virskārtā šis konglomerāts ir sadēdējis un dažādā mērā bagātinājies ar humusu. Šīfera un kvarcīta tipa augsnes, pie kādām pieder arī no Waderner Schichten formācijas veidojusies augsne, atpazīstamas pēc tā, ka tajās audzētās vīnogas piedod “Riesling” vīniem citrusu un ābolu aromāta nianses. Tāpēc “Monzinger Niederberg” vīni ir skaidri atšķirami no tādiem, kas iegūti no blakusesošo vīnkopības platību dziļajās māla augsnēs audzētām vīnogām, kuras dod vīnus, kas vairāk izceļas ar persikiem raksturīgām niansēm un ir augļaini. Skeletainā zeme ir par iemeslu tam, ka augsnes virskārta pēc lietus strauji žūst. Tāpēc strauji samazinās arī gaisa mitrums, tādējādi kavējot nevēlamu pelējuma sēņu attīstību.
                        Tā nu Botrytis cinerea, kas dažiem vīniem ar īpašiem apzīmējumiem ir vēlama, saglabājas ļoti tīra, un tas nozīmē, ka pat vīni, kas pagatavoti no šīs puves skartām vīnogām, ir ļoti tīri un ar skaidri noteiktu aromāta profilu.
                     
                  
                     
                        2.
                     
                     
                        Topogrāfiskie faktori. “Monzinger Niederberg” vīnadārzi atrodas 160–240 m augstumā virs jūras līmeņa.
                        Šīs uz dienvidiem vērstās nogāzes vidējais slīpums pārsniedz 30 %.
                        Tādējādi lielais saules gaismas daudzums nodrošina to, ka “Monzinger Niederberg” apvidū dienā vienmēr ir daudz siltāks nekā blakusesošajās līdzenuma platībās, kaut arī augstumam virs jūras līmeņa reizumis ir arī nelabvēlīga ietekme. Šejienes vīnogas sasniedz augstāku gatavības pakāpi, un no tām iegūtajam vīnam ir zemāks skābuma saturs un vairāk izteikts ienākušos augļu aromāts.
                     
                  
                     
                        3.
                     
                     
                        Klimats. Moncingena ir viena no Nāes upes vīnaudzēšanas kopienām, kurās ir visvēsākie klimatiskie apstākļi. Taču svarīgāk ir tas, ka “Monzinger Niederberg” vīnadārzu vērsums pret sauli ir optimāls. Tāpēc dienā tie strauji sasilst. Tos stipri ietekmē termālās, t. i., silto gaisa masu, plūsmas, kas saulainās dienās ceļas no ielejas un pastiprina augsnes sasilšanu. Dažus kilometrus uz ziemeļiem atrodas Zonvaldes (Soonwald) mežs. Naktī tas ir dabisks dzesēšanas avots. Tā kā apgabala vislabākie apvidi nav tieši pakļauti šīm nakts aukstā gaisa plūsmām, dzesēšana noris lēni. Saules spīdēšanas ilgums apgabalā ir aptuveni 1 900 stundu gadā. Diennakts vidējā temperatūra ir 10 °C. Diennakts temperatūras svārstības šeit ir stipri vien lielākas nekā Nāes vīnaudzēšanas reģiona austrumpuses apvidos. Relatīvi stabilā vīnogu audzēšanas klimata dēļ “Monzinger Niederberg” vīni parasti ir nedaudz izsmalcinātāki nekā tie, ko ražo siltākos vīndarības apgabalos, it īpaši Nāes lejasdaļā.
                        Gada vidējais nokrišņu daudzums ir 570 mm, no kā 60 % izkrīt vīnogulāju veģetācijas periodā.
                        Salīdzinoši nelielais gada nokrišņu daudzums apvienojumā ar skeletaino augsni, kurai ir ļoti maza ūdensietilpība, nodrošina to, ka “Monzinger Niederberg” vīnogas parasti paliek mazas. Taču tāpēc tās ir arī aromātiskākas, un tas attiecīgi ietekmē arī vīnus aromātiskumu.
                     
                  
                     
                        4.
                     
                     
                        Cilvēkfaktori. Cilvēka ietekmes pamatā ir gadsimtiem senas vīnkopības tradīcijas. Vīnogulājus šeit lielākoties audzē uz špalerām. Vīnogulāju rindas parasti stiepjas ziemeļu–dienvidu virzienā. Tas nodrošina vīnogām labu saules gaismas piekļuvi un to prasībām atbilstīgu gaisa apmaiņu.
                        Vīnogu audzēšanas darbā vīndaris labākas kvalitātes vīnogas var iegūt, veicot īpašus kopšanas pasākumus, piemēram, noņemot ap ķekariem augošās lapas un nodrošinot tiem lielāku gaismas piekļuvi. Būtiska nozīme ir arī no paaudzes paaudzē pārmantotajām zināšanām par īpašajiem klimatiskajiem un ģeoloģiskajiem apstākļiem. Savukārt ražas novākšanas laikā sevišķi svarīga ir vīnogu atlase. Veselīgas, zaļas līdz zeltaini dzeltenīgas vīnogas ir īpaši piemērotas, lai ražotu kvalitatīvus vīnus un vīnus ar īpašajiem apzīmējumiem “Kabinett”, “Spätlese” un “Eiswein”. Vīniem ar īpašajiem apzīmējumiem “Auslese”, “Beerenauslese” un “Trockenbeerenauslese” ir vēlama pelēkās puves (Botrytis cinerea) ietekme. Sausa laika apstākļos šī sēne rada strauju misas svara pieaugumu, vienlaicīgi veidojot ļoti tīras medus un rozīņu aromāta nianses. “Eiswein” vīniem izšķirīga nozīme ir gan vīnogām labā veselības stāvoklī, gan sala radītajai dabiskajai cukuru koncentrācijai. Vīndarim svarīgi pasākumi ir atlase un ražas novākšanas dienas izraudzīšanās, lai jau agrīni noteiktu, kuras vīnogas ir piemērotas attiecīgajiem kvalitatīvajiem vīniem vai vīniem ar īpašiem apzīmējumiem. Turklāt, lai galaproduktam piedotu noteiktas īpašības, var izmantot dažādas metodes tā uzglabāšanai vīna pagrabā. Teiktais jo īpaši attiecas uz atlikumcukuru saturu, kam ir būtiska nozīme, diferencējot kvalitatīvos vīnus, “Kabinett” vīnus un “Spätlese” vīnus.
                     
                  9.   Būtiski papildu nosacījumi
            
            
               Tiesiskais regulējums
            
            Valsts tiesību akti
            
               Papildu nosacījuma veids
            
            Papildu noteikumi attiecībā uz marķēšanu
            
               Nosacījuma apraksts
            
            Lai produkciju marķētu ar kādu no tradicionālajiem apzīmējumiem, kas saistīti ar šo cilmes vietas nosaukumu, kvalitatīvajiem vīniem un vīniem ar īpašajiem apzīmējumiem jābūt tādiem, kas izturējuši oficiālu kvalitātes pārbaudes procedūru. Uz marķējuma jānorāda piešķirtais pārbaudes numurs (“amtliche Prüfungsnummer” vai “AP-Nummer”). Tas aizvieto partijas numuru.
            
               Saite uz produkta specifikāciju
            
            www.ble.de/eu-qualitaetskennzeichen-wein